पाकिस्तान में ड्रोन हमला, सात की मौत  
पाकिस्तान की सीमा से लगे उत्तरपश्चिम कबायली इलाके में एक ड्रोन हमले में कम से कम सात संदिग्ध आतंकवादियों की मौत हो गई।
पाकिस्तान के अफगानिस्तान की सीमा से लगे उत्तरपश्चिम कबायली इलाके में रविवार रात हुए एक ड्रोन हमले में कम से कम सात संदिग्ध आतंकवादियों की मौत हो गई। सिन्हुआ समाचार एजेंसी ने एक उर्दू टीवी चैनल के हवाले से खबर दी है कि यह ड्रोन हमला उत्तरी वजीरिस्तान में हुआ। हमले के सम्बंध में अन्य कोई जानकारी नहीं मिल सकी है।  रविवार को हुआ ड्रोन हमला, पाकिस्तान में इस साल इस तरह का 50वां हमला है। इस तरह के हमलों में अब तक 451 मौतें हो चुकी हैं। मारे गए लोगों में ज्यादातर संदिग्ध आतंकवादी थे।